A4-0383/97

Ψήφισμα επί της ανακοίνωση της Επιτροπής σχετικά με τις επιπτώσεις της εισαγωγής του ευρώ στις κεφαλαιαγορές (COM(97)0337/3 - C4-0443/97)

Το Ευρωπαϊκό Κοινοβούλιο,

- λαμβάνοντας υπόψη την ανακοίνωση της Επιτροπής (COM(97)0337/3-C4-0443/97),

- έχοντας υπόψη το ψήφισμά του της 22ας Σεπτεμβρίου 1995 σχετικά με τα χρηματοοικονομικά παράγωγα: ο σημερινός ρόλος τους στις κεφαλαιαγορές, πλεονεκτήματα και κίνδυνοι (( ΕΕ C 269 της 16.10.1995, σελ. 217.)),

- έχοντας υπόψη την ανακοίνωση της Επιτροπής σχετικά με το πρόγραμμα δράσης για την ενιαία αγορά (COM(97)0184),

- έχοντας υπόψη την έκθεση του Ευρωπαϊκού Νομισματικού Ινστιτούτου του Ιανουαρίου 1997 με τίτλο «Η ενιαία νομισματική πολιτική στο στάδιο 3: καθορισμός του πλαισίου δράσης»,

- λαμβάνοντας υπόψη τα συμπεράσματα του Ευρωπαϊκού Συμβουλίου της Μαδρίτης του Δεκεμβρίου 1995, καθώς και του Ευρωπαϊκού Συμβουλίου του Άμστερνταμ του Ιουνίου 1997,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής καθώς και τη γνωμοδότηση της Επιτροπή Νομικών Θεμάτων και Δικαιωμάτων των Πολιτών (A4-0383/97),

Α. λαμβάνοντας υπόψη ότι με την καθιέρωση του ενιαίου ευρωπαϊκού νομίσματος οι υφιστάμενες εθνικές ευρωπαϊκές αγορές ομολόγων, οι οποίες χαρακτηρίζονται από κατακερματισμό και συγκριτικά χαμηλό όγκο αγοράς με αποτέλεσμα υψηλότατο κόστος κεφαλαίων για τους εκδότες και δαπάνες διαβίβασης για τους επενδυτές, θα συσπειρωθούν σε μία μεγάλη ενιαία ευρωπαϊκή αγορά ομολόγων η οποία θα αποτελέσει τη δεύτερη μεγαλύτερη αγορά στον κόσμο μετά την αγορά ομολόγων των ΗΠΑ,

Β. λαμβάνοντας υπόψη ότι με το τρίτο στάδιο της Οικονομικής και Νομισματικής Ένωσης θα δημιουργηθεί, μετά τις ΗΠΑ και την Ιαπωνία, η τρίτη μεγαλύτερη αγορά μετοχών του κόσμου, αν και δεν θα προκύψει άμεση και πλήρης ενσωμάτωση των αγορών μετοχών, δεδομένου ότι θα εξακολουθούν να υφίστανται ανασταλτικοί παράγοντες όπως τα διαφορετικά πρότυπα για τον έλεγχο των λογαριασμών, τα ποικίλα φορολογικά συστήματα, οι ξεχωριστές νομοθεσίες για τα χρηματιστήρια καθώς και οι συντεχνιακο-διοικητο-κρατούμενες διαρθρώσεις για τη διοίκηση επιχειρήσεων,

Γ. λαμβάνοντας υπόψη ότι επί του παρόντος λειτουργούν στην Ευρωπαϊκή Ένωση 32 χρηματιστήρια αξιών καθώς και 23 χρηματιστήρια προθεσμιακών συναλλαγών, ενώ στις ΗΠΑ υφίστανται μόνο 8 χρηματιστήρια αξιών και 14 χρηματιστήρια προθεσμιακών συναλλαγών,

Δ. έχοντας υπόψη το γεγονός ότι οι διαστρεβλώσεις που αναμένεται να προκληθούν στην αγορά λόγω των διαφορετικών εθνικών φορολογικών ρυθμίσεων και κανονιστικών διατάξεων θα εμποδίσουν σημαντικά την εμπορική αλλά και την επενδυτική δραστηριότητα και θα είναι αντίθετες προς τη βασική αρχή της ανοικτής και έντιμης εσωτερικής αγοράς,

Ε. λαμβάνοντας υπόψη ότι η Ευρωπαϊκή Επιτροπή έχει προτείνει μέτρα για τον περιορισμό των φορολογικών στρεβλώσεων και ότι τα κράτη μέλη, απλώς και μόνο διότι έχουν συμφέρον να διαμορφωθούν θεμιτοί όροι-πλαίσιο, πρέπει να καταλήξουν επιτέλους σε συμφωνία ως προς το θέμα αυτό,

ΣΤ. λαμβάνοντας υπόψη ότι, σύμφωνα με τα συμπεράσματα του Ευρωπαϊκού Συμβουλίου της Μαδρίτης, όλοι οι χρεωστικοί τίτλοι σε κυκλοφορία θα μετατραπούν σε ευρώ κατά την έναρξη του τρίτου σταδίου της ΟΝΕ,

Ζ. λαμβάνοντας επίσης υπόψη το γεγονός ότι τα χρηματιστήρια θα εκτελούν συναλλαγές και θα καθορίζουν τις τιμές σε ευρώ από την 1η Ιανουαρίου 1999,

Η. έχοντας υπόψη ότι με την εισαγωγή του ευρώ στις κεφαλαιαγορές θα προκύψει αύξηση του ανταγωνισμού μεταξύ των χρηματοοικονομικών κέντρων καθώς και του τραπεζικού τομέα,

Θ. έχοντας υπόψη ότι θα πρέπει να δοθεί ιδιαίτερη προσοχή στην προστασία των επενδυτών,

Ι. λαμβάνοντας υπόψη το γεγονός ότι το εν λόγω ψήφισμα που είναι σύμφωνο με τη βάση που παρέχει εν προκειμένω η ανακοίνωση της Επιτροπής περιορίζεται στις επιπτώσεις της εισαγωγής του ευρώ στις κεφαλαιαγορές μετά την έναρξη της Νομισματικής Ένωσης - σύμφωνα με την ανακοίνωση της Επιτροπής -, και συνεπώς δεν εξετάζει τις ενδεχόμενες κερδοσκοπικές δραστηριότητες στις χρηματοοικονομικές αγορές πριν από την εισαγωγή του ευρώ,

1. επιδοκιμάζει τις συστάσεις που συνέταξε η ομάδα εμπειρογνωμόνων και οι οποίες υιοθετούνται στην έκθεση της Επιτροπής, εκφράζει όμως τη λύπη του για την καθαρά τεχνική φύση του εγγράφου[semigr ]

2. φρονεί ότι η εισαγωγή του ευρώ στις κεφαλαιαγορές θα αποτελέσει εξαιρετική ευκαιρία για την προώθηση της εναρμόνισης των κεφαλαιαγορών και περαιτέρω βήμα για την ολοκλήρωση της ενιαίας αγοράς[semigr ]

3. συμφωνεί με την άποψη της Επιτροπής για το ότι η εναρμόνιση της αγοράς θα πρέπει να προκύψει αποκλειστικά από τις εξελίξεις στις ίδιες τις αγορές, αν και αποτελεί καθήκον της πολιτικής η όσο το δυνατόν συντομότερη κατάργηση των νομοθετικών και φορολογικών εμποδίων καθώς και η δημιουργία ρυθμίσεων πλαισίου για τον περιορισμό των διαστρεβλώσεων του ανταγωνισμού[semigr ]

4. καλεί την Επιτροπή να εξετάσει σε μελέτη την αντίστοιχη κατάσταση που επικρατεί στις ΗΠΑ ως μεγαλύτερη κεφαλαιαγορά, για να καταλήξει στα αρμόζοντα συμπεράσματα σε ό,τι αφορά την εναρμόνιση των αγορών στο πλαίσιο της ενιαίας αγοράς[semigr ]

5. καλεί την Επιτροπή και τα κράτη μέλη να προωθήσουν την απαραίτητη για την αγορά χρεωγράφων εναρμόνιση του δικαίου των εταιρειών λαμβάνοντας ιδιαίτερα υπόψη τις έως σήμερα αποφάσεις του Ευρωπαϊκού Κοινοβουλίου αλλά και των διατάξεων για τον έλεγχο των λογαριασμών και της νομοθεσίας που διέπει τα χρηματιστήρια[semigr ]

6. καλεί την Επιτροπή να υποβάλει το συντομότερο δυνατό κατάλογο με τα μέτρα εναρμόνισης που θεωρεί ιδιαιτέρως απαραίτητα[semigr ]

7. τονίζει ότι με τη συγκέντρωση των ευρωπαϊκών αγορών μετοχών καθίσταται απαραίτητη η θέσπιση καθεστώτος για τις ευρωπαϊκές μετοχικές εταιρείες, λαμβάνοντας υπόψη τις έως σήμερα αποφάσεις του, και ζητεί την άμεση έγκρισή του[semigr ]

8. αναμένει με μεγάλο ενδιαφέρον την εφαρμογή της νέας οδηγίας για τους ΟΣΕΚΑ (Οργανισμοί Συλλογικών Επενδύσεων σε Κινητές Αξίες) που ανακοίνωσε η Επιτροπή στο πρόγραμμα δράσης της για την ενιαία αγορά[semigr ]

9. εφιστά την προσοχή στο γεγονός ότι η εντατικοποίηση του ανταγωνισμού μεταξύ των χρηματοοικονομικών κέντρων που θα προκύψει με την εισαγωγή του ευρώ στις κεφαλαιαγορές, θα έχει σημαντικές συνέπειες για τα μικρά χρηματιστήρια τα οποία θα αναγκαστούν είτε να εξειδικευθούν, είτε να συσπειρωθούν ή να εγκαταλείψουν τις δραστηριότητές τους[semigr ] διαπιστώνει ταυτόχρονα ότι το γεγονός αυτό, από κοινού με τις νέες τεχνολογικές εξελίξεις όπως το ελεγχόμενο ηλεκτρονικά εμπόριο θα οδηγήσει στη μείωση θέσεων εργασίας[semigr ]

10. εφιστά επίσης την προσοχή στην ανακοίνωση των μεγάλων εταιρειών ότι από την 1η Ιανουαρίου 1999 θα προσαρμόσουν τα λογιστικά τους συστήματα στο ευρώ, γεγονός που θα επιφέρει σημαντικές συνέπειες στις μικρές και μεσαίες επιχειρήσεις που, άκουσες εκουσες, θα διαδραματίζουν ρόλο προμηθευτού, οι οποίες θα αναγκασθούν να συμμορφωθούν με τη μετατροπή αυτή[semigr ]

11. τονίζει ότι συχνά οι υφιστάμενες νομοθετικές διατάξεις και οι επενδυτικές αρχές επιβάλλουν τη διασφάλιση της διανομής των μερισμάτων και των επιστροφών από επενδυτικές δραστηριότητες όπως η προαιρετική ασφάλιση για συνταξιοδότηση, οι ασφαλίσεις ζωής και οι επενδύσεις σε ακίνητα, σε εθνικό νόμισμα, με στόχο να παραμένει ένα μεγάλο μέρος των χρημάτων στο εσωτερικό της χώρας («αρχή της αναλογίας»)[semigr ] με τη Νομισματική Ένωση η ενιαία αγορά θα αποτελέσει ολοκληρωμένη νομισματική περιοχή όπου θα διευρυνθούν σημαντικά τα περιθώρια επενδύσεων σε κεφάλαια[semigr ] καλεί στη συνάρτηση αυτή τα κράτη μέλη να επανεξετάσουν το συντομότερο δυνατό τους ιδιαίτερα αυστηρούς ποσοτικούς περιορισμούς κατά την επένδυση σε προαιρετικές ασφαλίσεις συνταξιοδότησης, ενόψει της εισαγωγής του ευρώ στις κεφαλαιαγορές[semigr ]

12. θεωρεί ότι η Ευρωπαϊκή Νομισματική Ένωση θα επιφέρει σημαντική αύξηση των επενδύσεων σε μετοχές, γεγονός που θεωρείται ιδιαίτερα σημαντικό σε σύγκριση με την υφιστάμενη έλλειψη κεφαλαίων κινδύνου[semigr ]

13. θεωρεί δε ιδιαίτερα σημαντικό, όσον αφορά την αξιοπιστία της διαδικασίας για την ΟΝΕ, ότι οι υφιστάμενοι χρεωστικοί τίτλοι του δημοσίου θα μετατραπούν σε ευρώ κατά την έναρξη του τρίτου σταδίου της ΟΝΕ, και επιδοκιμάζει τις σχετικές αποφάσεις του Βελγίου, της Γερμανίας, της Γαλλίας και της Ολλανδίας[semigr ]

14. εφιστά την προσοχή στο γεγονός ότι με την κατάργηση του κινδύνου που προκύπτει από τις νομισματικές ισοτιμίες θα καταργηθεί ένας από τους βασικότερους παράγοντες που καθορίζουν τις διαφορές στους στόχους μεταξύ των ομολόγων του δημοσίου των σημερινών κρατών μελών δίνοντας προτεραιότητα στην αξιοπιστία του οφειλέτη ως κριτήριο αξιολόγησης[semigr ]

15. διαπιστώνει ότι η χρησιμοποίηση χρηματοοικονομικών παραγώγων και άλλων νέων μέσων, αν και προσφέρει σημαντικά πλεονεκτήματα, συνδέεται με μεγάλους κινδύνους και ζητεί συνεπώς ουσιαστική βελτίωση των υφιστάμενων εθνικών και κοινοτικών συστημάτων ρύθμισης και εποπτείας των τραπεζών και των επιχειρήσεων με ανάλογες δραστηριότητες, όπου προτεραιότητα θα πρέπει να δοθεί κυρίως στη θέσπιση ρυθμίσεων-πλαίσιο για τη λογιστική, τη δημοσιότητα και την εποπτεία κατ' αρχάς σε ευρωπαϊκό και αργότερα σε παγκόσμιο επίπεδο[semigr ]

16. τονίζει ότι η ΕΕ δεν ευθύνεται για τα χρέη των κρατών μελών, ενώ τα ίδια τα κράτη μέλη δεν αναλαμβάνουν την ευθύνη για τα χρέη του ενός ή του άλλου, αλλά τα μεμονωμένα κράτη μέλη αποτελούν αντικείμενο ειδικού πιστωτικού κινδύνου, ο οποίος όμως δεν εκτιμάται το ίδιο από τις αγορές σε σύγκριση με το νομισματικό κίνδυνο[semigr ]

17. αναφέρεται, στη συνάρτηση αυτή, στο σύμφωνο σταθερότητας και ανάπτυξης του Άμστερνταμ το οποίο διασφαλίζει σταθερή δημοσιονομική πολιτική για τα κράτη μέλη και το οποίο έχει ιδιαίτερη σημασία υπό το φως της δημογραφικής ανάπτυξης της Ευρωπαϊκής Ένωσης, όπου αναμένεται αύξηση των δαπανών για τη μέριμνα της τρίτης ηλικίας, γεγονός που θα επιφέρει περαιτέρω επιβάρυνση στους προϋπολογισμούς ορισμένων κρατών[semigr ]

18. πιστεύει ότι η διαφορά στους τόκους, η οποία έχει ήδη περιοριστεί σημαντικά κατά τα τελευταία δύο έτη δεδομένης της φορολογικής και νομισματικής προσαρμογής των χρηματοοικονομικών αγορών, θα μειωθεί όλο και περισσότερο[semigr ]

19. καλεί την Επιτροπή να εξετάσει τις εμπειρίες που απεκόμισαν οι ΗΠΑ κατά τη ρύθμιση των αγορών χρηματοοικονομικών παραγώγων οι οποίες έχουν περάσει πλέον από το στάδιο της αυστηρής ρύθμισης σε ελευθέρωση, και να εκπονήσει προτάσεις για μία ευρωπαϊκή λύση[semigr ]

20. πιστεύει ότι μέσω μίας συνεπούς πολιτικής σταθερότητας της Ευρωπαϊκής Κεντρικής Τράπεζας και μίας φορολογικής πολιτικής των κρατών μελών η οποία θα προσανατολίζεται στο σύμφωνο σταθερότητας, θα δημιουργηθούν οι προϋποθέσεις για τον δυναμικότερο ρόλο του ευρώ στην αγορά, ενώ το ίδιο θα αποτελέσει το δεύτερο μεγαλύτερο αποθεματικό νόμισμα στον κόσμο μετά το δολάριο των ΗΠΑ, δημιουργώντας ταυτόχρονα μία ελκυστική αγορά κεφαλαίου και για επενδυτές εκτός Ευρώπης, με πολλαπλές και επικερδείς δυνατότητες επένδυσης[semigr ]

21. καλεί επομένως τα κράτη μέλη να λάβουν υπόψη τους τα προτεινόμενα μέτρα της Επιτροπής για την καταπολέμηση του αθέμιτου φορολογικού ανταγωνισμού, την κατάργηση των στρεβλώσεων κατά τη φορολόγηση προσόδων κεφαλαίου, καθώς και την εξάλειψη των δυνατοτήτων φοροδιαφυγής για επιχειρήσεις με διασυνοριακή δραστηριότητα, ώστε να τα εφαρμόσουν για τη δημιουργία ενός σταθερού πεδίου επενδύσεων και εμπορικών δραστηριοτήτων[semigr ]

22. διαπιστώνει ότι η χρησιμοποίηση του ευρώ δεν θα πρέπει να περιορίζεται μόνο στο χώρο των κρατών μελών αλλά θα πρέπει να διευρύνεται και στα γειτονικά και άλλα κράτη[semigr ]

23. καλεί την Επιτροπή και τα κράτη μέλη να λάβουν τα απαραίτητα μέτρα για να προστατεύσουν τους καταναλωτές από τις διάφορες απάτες και τις αθέμιτες πρακτικές στον τομέα των επιχειρήσεων[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.